  Майя Бывальцева Роспортребнадзорлэн Удмурт Элькунъя управлениезлэн выль коронавирус инфекци вӧлмонэз алонъя видеосеминаръёсаз промышленность, калыклы юрттэт сётон но вузкарон удысъёсын ужась сюрслэсь трос ӧнерчиос пыриськизы. Со сярысь удысэтлэн пресс-службаез ивортэ. Оштолэзьысен 26-тӥ куартолэзёзь управляющей компаниосын, парикмахерскойёсын, сиён-юонэн но промышленной вузъёсын вузкарись лавкаосын, туркомпаниосын, калыкез сюдон предприятиосын ужасьёс понна 27 видеосеминаръёс ортчытӥзы. Коронавирусъя обсерваторъёсысь ӧнерчиос понна интые потаса кык семинаръёс радъязы. Ужрадъёсы 391 огазеяськонъёсысь 1 сюрс 146 ужасьёс пыриськизы Дышетонлэсь пайдалыксэ будэтон вылысь управление интерактивной видеосеминаръёс радъя. Озьы пыриськисьёс ӧнерчилы юанъёссэс сётыны но соку ик валэктонъёс басьтыны быгато. Семинаръёслэсь радлыксэс управленилэн  ялан интыяло. Вебинаре пыриськон понна wbr@cgeudm.su электрон почтае куриськон келяно. Ватсаса ивортодэт (3412) 439514 басьтыны луэ.  Тодэ вайытом, 27-тӥ куартолэзьлы Удмуртиын коронавирус инфекциен черлан 583 учыр зэматэмын. 24 выль висисьёсты берло нуналэ пусйизы.   Тегъёс: Мерлык Ижкар Роспотребнадзор Удмуртия алон коронавирус тазалыкезутён  